Brüsszel, 13.4.2005

COM(2005) 157 végleges

2003/0302 (COD)

A BIZOTTSÁG VÉLEMÉNYE az EK-Szerződés 251. cikke (2) bekezdése harmadik albekezdésének c) pontja alapján az Európai Parlament által

„AZ EURÓPAI PARLAMENT ÉS A TANÁCS RENDELETE A FÖLDGÁZSZÁLLÍTÓ HÁLÓZATOKHOZ TÖRTÉNŐ HOZZÁFÉRÉS FELTÉTELEIRŐL” címen előterjesztett javaslatra vonatkozó tanácsi közös állásponthoz tett módosítás(ok)ról

A BIZOTTSÁG JAVASLATÁNAK MÓDOSÍTÁSÁRÓL az EK-Szerződés 250. cikkének (2) bekezdése alapján

2003/0302 (COD)

A BIZOTTSÁG VÉLEMÉNYE az EK-Szerződés 251. cikke (2) bekezdése harmadik albekezdésének c) pontja alapján az Európai Parlament által

„AZ EURÓPAI PARLAMENT ÉS A TANÁCS RENDELETE A FÖLDGÁZSZÁLLÍTÓ HÁLÓZATOKHOZ TÖRTÉNŐ HOZZÁFÉRÉS FELTÉTELEIRŐL” címen előterjesztett javaslatra vonatkozó tanácsi közös állásponthoz tett módosítás(ok)ról

1. Bevezetés

Az EK-Szerződés 251. cikke (2) bekezdése harmadik albekezdésének c) pontja előírja, hogy a Bizottságnak véleményt kell nyilvánítania az Európai Parlament által a második olvasat során javasolt módosításokról. A Bizottság a Parlament által javasolt módosításokról az alábbi véleményt adja.

2. ELőZMÉNYEK

A javaslatnak az Európai Parlamenthez, illetve a Tanácshoz történő továbbításának időpontja (COM(2003) 741 végleges – 2003/0302 (COD) dokumentum): | 2003. december 12. |

Az Európai Gazdasági és Szociális Bizottság véleményének időpontja: | 2004. június 2. |

Az Európai Parlament véleményének időpontja (első olvasat): | 2004. április 20. |

A közös álláspont elfogadásának időpontja Az Európai Parlament véleményének időpontja (második olvasat) | 2004. november 12. (egyhangúlag). 2005. március 8. |

3. A javaslat célja

Ez a javaslat a földgáz belső piacára vonatkozó közös szabályokról és a 98/30/EK irányelv hatályon kívül helyezéséről szóló 2003/55/EK irányelvre vonatkozó kiegészítő intézkedés. Célja minimumkövetelmények felállítása a gázszállító hálózatokhoz való hozzáférés feltételeit illetően.

Az összegyűjtött tapasztalat, és különösen a madridi EU Gáz Szabályozói Fórum (Gas Regulatory Forum) által összegyűjtött tapasztalat megmutatta, hogy a piacnyitás minőségi szempontból legalább olyan fontos, mint mennyiségi szempontból. Míg a 2003/55/EK irányelv legkésőbb 2007 júliusára írja elő a piac teljes megnyitását, a tagállamokbeli hálózathoz harmadik felek által való hozzáférés feltételei távolról sem biztosítanának egyenlő esélyeket. Mind a 2003/55/EK irányelv, mind a javasolt rendelet elismeri, hogy a harmadik felek hozzáférése, mint a piac megnyitásának és verseny bevezetésének fő eszköze kiemelt fontosságú. Mindazonáltal, míg az irányelv csak a célok meghatározására korlátozódik, a rendelet az irányelv e kulcselemére, azaz a szállító hálózathoz való hozzáférés feltételeire tekintettel célul tűzi ki néhány minimumkövetelménynek való megfelelést.

4. A BIZOTTSÁG VÉLEMÉNYE AZ EURÓPAI PARLAMENT MÓDOSÍTÁSAIRÓL

4.1. A Bizottság által elfogadott módosítások

A Bizottság teljes egészében el tudja fogadni mind a kilenc, az Európai Parlament által elfogadott módosítást. Ezek a második olvasat során az Európai Parlament, a Tanács és a Bizottság között létrejött kompromisszumos megállapodás eredményei. A módosítások összhangban vannak a javaslattal kapcsolatos bizottsági célkitűzésekkel és fenntartják a közös álláspontban elért érdekegyensúlyt.

A módosítások lényegét a következőképpen lehet összefoglalni:

- Négy parlamenti módosítás foglalkozik azokkal a költségekkel, amelyeket a szállítási tarifák és kiegyenlítési díjak megállapításánál kell figyelembe venni. Ezek megerősítik a közös álláspont szövegét a valóban felmerülő költségek említése által, „amennyiben ezek a költségek megfelelnek egy hatékony és szerkezetileg összehasonlítható hálózati üzemeltető költségeinek”. Egy ilyen elv már részét képezi a közösségi vívmányoknak.

- Az egyik módosítás a kiegyenlítési díjakat úgy állapítja meg, hogy azok a lehető legnagyobb mértékben költségalapúak legyenek.

- A fennmaradó négy módosítás hasznos pontosításokat tartalmaz.

5. Következtetés

A EK-Szerződés 251. cikkének (2) bekezdése alapján a Bizottság javaslatát a fentiek szerint módosítja.